Obecné zastupiteľstvo obce Krakovany vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. c) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 7a zákona č. 597/2003 Z.z. o financovaní základných škôl, stredných škôl a školských zariadení v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto: 
VŠEOBECNE  ZÁVÄZNOM  NARIADENÍ
č. 2/2013
o určení výšky dotácie na prevádzku a mzdy na dieťa MŠ a školských zariadení so sídlom na území obce Krakovany
Všeobecne záväzné nariadenie obce určuje výšku a účel použitia dotácie na prevádzku a  mzdy na dieťa materskej školy a školských zariadení so sídlom na území obce Krakovany, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 2)

§1

Predmet úpravy
1) Všeobecne záväzné nariadenie obce určuje výšku a účel použitia dotácie na prevádzku a  mzdy na dieťa1)  materskej školy a na žiaka školských zariadení – školský klub a školská jedáleň pri ZŠ a školská jedáleň pri MŠ, so sídlom na území obce Krakovany, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 2)

§2

Príjemca dotácie
Príjemcom dotácie podľa tohto nariadenia je Obec Krakovany za materskú školu a školské zariadenia - školský klub a školské jedálne  bez právnej subjektivity. 3)
§3
Lehoty na predloženie údajov
Riaditeľka základnej školy, ktorej súčasťou je školský klub detí  predkladá údaje o počte detí v školskom klube detí podľa stavu k 15. septembru začínajúceho školského roka, a to v termíne do 30.septembra príslušného školského roka.  Riaditeľ školskej jedálne pri MŠ a ZŠ predloží údaje o počte vydaných hlavných jedál a o počte vydaných doplnkových jedál deťom v MŠ a deťom v ZŠ za uplynulý mesiac najneskôr do 15. dňa nasledujúceho mesiaca.
§4
Výška a účel dotácie
1) Výška dotácie na príslušný kalendárny rok na prevádzku a mzdy na  dieťa materskej školy a na žiaka školských zariadení - školský klub a školská jedáleň pri MŠ, školská jedáleň pri ZŠ v zriaďovateľskej pôsobnosti obce je určená v prílohe č. 1 tohto VZN.
2) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materských škôl a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

§5
Záverečné ustanovenia

1) Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia – školský klub, školská jedáleň so sídlom na území obce  Krakovany, neupravené týmto všeobecne záväzným nariadením, sa  vzťahujú  príslušné  právne predpisy 4). 
2) Na tomto VZN sa uznieslo Obecné zastupiteľstvo v Krakovanoch dňa 25. apríla 2013 uznesením č. 17/2/2013.
3) Toto všeobecne záväzné nariadenie nadobúda účinnosť dňa 10. mája 2013 
V  Krakovanoch  dňa  10.apríla 2013

        PaedDr. Vladimír Mihálik








       starosta obce

Návrh VZN vyvesený: 10. apríla 2013
Návrh zvesený: 25. apríla 2013

VZN vyvesené: 25. apríla 2013                       

________________________________________________________________________

1) ust. § 6 ods.12  písm. d) zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov

2) § 15 zákona č. 596/2003 Z. z. v znení neskorších predpisov.

3) ust. § 6 ods. 12 písm. b). zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov

4) napr. ust. § 31 zákona č. 523/2004 Z. z. zákona o rozpočtových pravidlách verejnej správy

Príloha 1

Dotácia na rok 2013 na prevádzku a mzdy na žiaka  a dieťa materskej školy a školských zariadení v zriaďovateľskej pôsobnosti obce

	Kategória škôl a školských zariadení
	Dotácia na mzdy a prevádzku na žiaka 

v eurách
	Dotácia na jedno vydané

hlavné jedlo/doplnkové jedlo

	Materská škola 
	1 265 €
	-

	Školský klub detí  pri ZŠ 
	  277 €
	-

	Školská jedáleň pri MŠ a ZŠ
	-
	1,55 €/0,60 €



Odporúčanie:

· obec môže určiť výšku dotácie na žiaka základnej umeleckej školy, poslucháča jazykovej školy a dieťa materskej školy a školského zariadenia v závislosti od objemu finančných zdrojov obce a na základe preukázateľných potrieb (rozpočtu) školy a školského zariadenia,
· obec môže určiť výšku dotácie na žiaka základnej umeleckej školy, poslucháča jazykovej školy a dieťa materskej školy a školského zariadenia v závislosti od objemu finančných prostriedkov poukázaných obci z výnosu dane  z príjmov fyzických osôb.
V Krakovanoch dňa  10. apríla 2013





                                    


 








        PaedDr. Vladimír Mihálik








  starosta obce
